钦定古今图书集成/历象汇编/岁功典/第049卷 > 《书经》 > 尧典
## 钦定古今图书集成/历象汇编/岁功典/第049卷 > 《书经》 > 尧典

申命羲叔，宅《南交》。平秩南讹，敬致日永。星火，以正仲
夏。厥民因，鸟兽希革。

〈孔传〉《南交》，言春与夏交，举一隅以见之，敬行其教，以致其功。〈蔡传〉申，重也。南交，南方交阯之地。陈氏曰：“南交”下当有“曰明都”三字，讹。化也，谓夏月时物长盛，所当变化之事也。《史记索隐》作“南为”，谓所当为之事也。“敬致”，《周礼》所谓冬夏致日。盖以夏至之日中祠日而识其景，如所谓日至之景尺有五寸，谓之地中者也。永，长也，日永昼六十刻也。星火，东方苍龙七宿。火谓大火，夏至昏之中星也。正者，夏至阳之极，午为正阳位也。“因析而又析”，以气愈热而民愈散处也。“希革”，鸟兽毛希而革易也。